เจาะเหลี่ยม ทักษิณ แก้เกมโหดสกัด เพื่อไทย 
แตกพรรค หรือ แพแตก,สัญญาณฤดูกาลผันผ่านไปอีกปี,ตามประกาศกรมอุตุนิยมวิทยา ประเทศไทยเข้าสู่หน้าหนาวอย่างเป็นทางการ ตั้งแต่วันที่ 27 ตุลาคม 2561 เป็นต้นไป,ในขณะที่ปฏิทินเวลากำลังย่างเข้าสู่ห้วงท้ายปลายปี,ตามจังหวะนับถอยหลังไปสู่การเลือกตั้ง โดยสถานการณ์โรดแม็ปทางการเมืองที่ผูกโยงกับการบังคับใช้ พ.ร.บ.ประกอบรัฐธรรมนูญว่าด้วยการเลือกตั้ง ส.ส. จะมีผลบังคับใช้ในวันที่ 11 ธันวาคม 2561,และดีเดย์เข้าคูหากาบัตร วันที่ 24 กุมภาพันธ์ 2562,นั่นหมายถึง ระยะปลอดภัย การแต่งตัวลงสนามเลือกตั้งต้องพร้อมภายในปลายเดือนพฤศจิกายน,เดดไลน์ กำหนดเส้นตายของคนที่จะตีตั๋วไปต่อ,ตามเงื่อนไขสถานการณ์ที่ล้อกับสัญญาณจาก คสช. โดย บิ๊กป้อม พล.อ.ประวิตร วงษ์สุวรรณ รองนายกฯและ รมว.กลาโหม แบะท่าจะทำการ ปลดล็อก การเมืองในช่วงดังกล่าว,เพื่อให้นักเลือกตั้งทุกป้อมค่ายขยับทำกิจกรรม หาเสียงกันได้เต็มสูบ,เข้าโหมดโรมรันพันตูกันอย่างเต็มรูปแบบ,และน่าจะเป็นเงื่อนเวลาตามนัดหมาย ทีมรัฐมนตรี 4 กุมาร พรรคพลังประชารัฐ ประกอบด้วยนายอุตตม สาวนายน รมว.อุตสาหกรรม นายสนธิรัตน์ สนธิจิรวงศ์ รมว.พาณิชย์ นายสุวิทย์ เมษินทรีย์ รมว.วิทยาศาสตร์ฯ นายกอบศักดิ์ ภูตระกูล รมต.ประจำสำนักนายกฯ จะร่อนใบลาออกจากตำแหน่ง,แสดงสปิริต หนีข้อครหาเอาเปรียบคู่แข่ง,ถอดสูทรัฐมนตรี ใส่เสื้อนักการเมืองยี่ห้อพลังประชารัฐ หาเสียงเลือกตั้งแบบ FULL TIME เต็มเวลา,ต่อเนื่องกับช็อตที่ต้องจับตา พระเอกตามท้องเรื่องอย่าง นายกฯลุงตู่ พล.อ.ประยุทธ์ จันทร์โอชา นายกรัฐมนตรี หัวหน้า คสช. ก็มีคิวเฉลยคำตอบสุดท้ายอย่างเป็นทางการ,รับเทียบเชิญเป็น 1 ในบัญชี นายกฯพรรค ของค่ายพลังประชารัฐ,ตามปรากฏการณ์นำร่องแบบที่เพิ่งมีการสลับฉาก โฆษกรัฐบาล ด้วยการให้นายพุทธิพงษ์ ปุณณกันต์ รองเลขาธิการนายกฯ มารับหน้าที่โฆษกประจำสำนักนายกฯ แทน เสธ.ไก่อู พล.ท.สรรเสริญ แก้วกำเนิด ที่ไปนั่งเป็นอธิบดีกรมประชาสัมพันธ์เพียงหน้าที่เดียว,โดยจังหวะหัวเลี้ยวหัวต่อเข้าโหมดเลือกตั้ง มันคือการปรับโทนจากทหารเป็นนักการเมือง,เคลียร์ภาพ นายกฯลุงตู่ ให้กลมกลืนเป็นทีมงานพลเรือน,อาศัยเชิงตอบโต้แบบลีลาทางการเมือง เน้นเหลี่ยมรับแรงกระแทก ตัดแต้ม คะแนนนิยม,เรื่องแบบที่ทหารไม่ถนัดเท่านักเลือกตั้งอาชีพ,ตามรูปการณ์ที่สะท้อนเลยว่า ทีมหนุน นายกฯลุงตู่ เดินหมากแข่งกับเงื่อนเวลาโรดแม็ปที่บีบกระชั้นเข้ามา ต้องบริหารราชการแผ่นดินไปด้วย บริหารกระแส ความนิยมไปพร้อมๆกัน,เน้นเก็บแต้มแบบละเอียดทุกช็อต ผิดฟอร์มรัฐบาลท็อปบูตทั่วไป,ไม่ได้พึ่ง แต้มต่อ ที่ถือไว้ในมือในฐานะฝ่ายคุมอำนาจรัฐเพียงอย่างเดียว,นั่นก็เพราะเดิมพันมันอยู่ที่ คสช.จะปล่อย เสียของ อีกไม่ได้,และมันยังมีอะไรให้ต้องออกกำลังลากเป้ากวาดที่นั่ง ส.ส.ให้สูงกว่าแค่มีสิทธิเสนอชื่อนายกฯเท่านั้น,เพราะถ้ายึดกันตามกติการัฐธรรมนูญ แน่นอนว่า เสียงข้างมากในสภาสำคัญต่อความชอบธรรมในการจัดตั้งรัฐบาลหนุน พล.อ.ประยุทธ์ ตีตั๋วไปต่อ,แต่จะหล่อกว่านั้น ถ้าพรรคหนุน นายกฯลุงตู่ ยึดแป้นอันดับหนึ่ง,ถึงจุดยี่ห้อพลังประชารัฐกวาดเสียงในสนามเลือกตั้ง ได้สิทธิจัดตั้งรัฐบาลอย่างเด็ดขาด เสนอชื่อ พล.อ.ประยุทธ์ ขึ้นแท่นนายกรัฐมนตรีอย่างสง่างาม,ฝ่ายต่อต้านเถียงไม่ออก ปลุกกระแสต้านยังไงก็ไม่ติด,และอานิสงส์จะส่งต่อให้การบริหารประเทศเดินหน้าฉลุยหลังการเลือกตั้ง,นี่คือคำตอบที่ทีมหนุน นายกฯลุงตู่ ต้องติดเครื่องพรรคพลังประชารัฐมาลุยกวาดแต้มเป็นฐานต้นทุนชัวร์ๆให้ตัวเอง มากกว่าจะพึ่งจมูกคนอื่นหายใจ,ในอาการแบบที่เห็นๆ บรรดาตัวแปร ไล่ตั้งแต่ยี่ห้อประชาธิปัตย์ ภูมิใจไทย ไปยันชาติไทยพัฒนา,ต่างอยู่ในโหมดของการ แทงกั๊ก,ถ้าทีมหนุน ลุงตู่ โกย ส.ส.มาเป็นที่หนึ่ง ก็ไม่ต้องกวักมือเรียกใคร แห่มากันเอง,โจทย์ของ พลังประชารัฐ แค่ทำแต้มให้เข้าเส้นชัยอันดับแรก สถานการณ์การตีตั๋วต่อของ พล.อ.ประยุทธ์ก็แทบจะจบข่าวทันที,ไม่ต้องลุ้นแข่งจับขั้วกับใครให้วุ่นวาย,ตรงกันข้ามกับโจทย์ยากที่สลับซับซ้อน ภายใต้เงื่อนไขสถานการณ์ที่แชมป์เก่าอย่างพรรคเพื่อไทยกำลังตกที่นั่งลำบาก จากกฎกติการัฐธรรมนูญที่ไม่เป็นใจ แถมคนในพรรคก็ไม่เป็นทีม,สภาพการณ์ที่ นายใหญ่ อย่างอดีตนายกฯทักษิณ ชินวัตร ต้องแก้สมการหลายชั้น,อันดับแรกเลย รองรับเหตุฉุกเฉินโดน ยุบพรรค ทั้งจากเหตุที่แกนนำพรรคเพื่อไทยเล่นบทห้าวเป้ง เคลื่อนไหวแถลงข่าวผิดกฎหมายความมั่นคง และมาเพิ่มอีกกระทง จากการเคลื่อนไหวของอดีตนายกฯทักษิณที่ให้สัมภาษณ์สื่อต่างชาติ เข้าข่าย บุคคลภายนอก ครอบงำกิจกรรมพรรค,2 ช็อตชัดๆที่ไหลเข้าเหลี่ยม กับดัก,โอกาสโดน หักดิบ ล้างน้ำสาม ไม่ใช่เรื่องแปลกแต่อย่างใด,แรงเสียดทานภายนอกต้องลุ้นพลิกคว่ำพลิกหงาย ไหนจะสถานการณ์ สนิมเนื้อใน สะท้อนจากปรากฏการณ์ที่ เจ๊หน่อย คุณหญิงสุดารัตน์ เกยุราพันธุ์ เจ้าแม่เมืองกรุง ไปเปิดตัวในฐานะผู้ถือธงนอมินีภาค 3 ในการเปิดสาขาพรรคที่อำเภอสันกำแพง จังหวัดเชียงใหม่,บ้านเกิดของ ทักษิณ ฐานที่มั่นตระกูลชิน,แต่ไม่ปรากฏกายของ เจ๊แดง นางเยาวภา,วงศ์สวัสดิ์ น้องสาว นายใหญ่ ร่วมงานแต่อย่างใด,ตอกย้ำอาการทางใจ ศึกเจ๊ ไม่ใช่เรื่องที่คนนอก มโน ไปเอง,และนั่นยังลามไปถึงศึกน้องสามีกับพี่สะใภ้ ในมุมแบบที่โยงเส้นสาย เจ๊หน่อย ถือตั๋วของ นายหญิง มาคุมพรรคเพื่อไทย แต่เจอแรงต้านอย่างแรงจากน้องสาว นายใหญ่,สมบัติการเมืองของตระกูลเคลียร์กันไม่ลงตัว,ยังไม่นับการทับซ้อนกันของนักการเมืองพรรคเพื่อไทยกับแกนนำมวลชนเสื้อแดง นปช. ที่ต่างฝ่ายต่างไม่มีหลักประกันความชัวร์ในการลงสมัคร ส.ส.พะยี่ห้อ ทักษิณ,แย่งซีน เบียดโควตากันหลายจังหวัดหลายพื้นที่,หนีตายคดียุบพรรค เลี่ยงเกมปะทะ ศึกเจ๊ แตกตัวหนีไปหาเขตลง ส.ส.,ตามเงื่อนไขสถานการณ์ที่จ่ออยู่ตรงหน้า ปัจจัยเหตุที่มาของยุทธการแตกพรรค แตกทัพ แยกย้ายพรรคสาขาพรรคเพื่อไทยไปเป็นป้อมค่ายสำรอง,สารพัดยี่ห้อ เพื่อธรรม เพื่อชาติ และที่มาแรงสุดคือพรรคไทยรักษาชาติ ภายใต้ชื่อย่อ ทษช. ให้คล้องกับ ทักษิณ ชินวัตร จัดให้สาวกรู้กันเลยพรรคของ ทักษิณชัวร์,โดยยุทธศาสตร์ แตกพรรค ที่แฝงอาการ แพแตก,แยกไม่ออก ระหว่างเหลี่ยมของ โคตรเซียน เลือกตั้ง วางแผนเดินหมากแก้เหลี่ยมเกมกติกาที่สกัดพรรคเพื่อไทย ปิดทาง ทักษิณ กลับมาทวงคืนอำนาจ,หาโอกาสเล็ดลอดกับดักจนได้ แบบที่เจ้าตัวประกาศโชว์ความมั่นใจ ลูกข่ายฝ่ายประชาธิปไตยจะได้เกิน 300 ที่นั่ง ทำให้ฝั่งของ ลุงตู่ เป็นรัฐบาลเสียงข้างน้อย,กับอีกอารมณ์หนึ่ง มันเริ่มถึงทางตัน,ตามรูปการณ์ นายใหญ่ แค่อ้างอิงกระแสบุญเก่า เทียบกับอีกฝ่ายที่อยู่บนฐานอำนาจปัจจุบัน ถือไพ่แต้มเด็ดตามกติการัฐธรรมนูญที่ผ่านประชามติ,เลือกตั้งรอบนี้ ถึงแม้ นายกฯลุงตู่ แพ้เป็นเสียงข้างน้อย แต่ได้ 250 ส.ว.หนุนเป็นนายกฯ ก็มีสิทธิยุบสภาเลือกตั้งใหม่ เลือกแล้วยุบ ยุบแล้วเลือก จนกว่า ทักษิณ จะหมดแรงไปเอง,เหลี่ยมเก่ง ทักษิณ โดน แก้ทาง มาหมดแล้ว,แนวโน้มแบบที่ทีม นายใหญ่ ต้องโยนมุก โหวตโน มาเขย่าเกมเลือกตั้ง,เรื่องของเรื่องถึงตรงนี้ แม้แต่ลูกข่าย ทักษิณ เองก็ยังเริ่มเอะใจ นายใหญ่ จะสู้จริงแค่ไหน,ภายใต้เงื่อนไขจำกัด ท่อน้ำเลี้ยงโดนบล็อก หมดตัวจ่าย ใช้มุกยืมเงินเพื่อนแทงไฮโลไม่ได้,ต้องควักทุนหน้าตักเอง กับอารมณ์เศรษฐีขี้เหนียว ฟอร์มนักธุรกิจลงทุนต้องได้กำไร,แนวโน้มเลือกตั้งไปแล้วเสี่ยงสูญเปล่า,มันก็น่าจะพอเดาคำตอบ นายใหญ่ ได้ระดับหนึ่ง.,ทีมการเมือง
สัญญาณฤดูกาลผันผ่านไปอีกปี ตามประกาศกรมอุตุนิยมวิทยา ประเทศไทยเข้าสู่หน้าหนาวอย่างเป็นทางการ ตั้งแต่วันที่ 27 ตุลาคม 2561 เป็นต้นไป ในขณะที่ปฏิทินเวลากำลังย่างเข้าสู่ห้วงท้ายปลายปี
ทักษิณ ชินวัตร,ประยุทธ์ จันทร์โอชา,วิเคราะห์การเมือง,ทีมการเมือง,พรรคเพื่อไทย,ข่าวทั่วไป